14. aprillil tuli Tallinna Kaarli kirikus ettekandele Rossini «Stabat Mater». Esitas lauluselts Ilo Dionyssi Orgussaare juhatusel, kusjuures  solistidena olid kaastegevad M. Rosenvald-Aleksandrova, Armanda degli Abbati, Karl Ots ja Nikolai Suursööt. Orelipartii esitas Lydia Terkman (Tiiu Targamaa). Tüsedust lisas juurde Estonia suurendatud orkester. Karl Otsa õpetaja Abbati oli juba proovinud üles astuda ooperis, kuid ebaõnnestunult. Ei läinud tal paremini ka «Stabat Materis».